# Adatvédelmi tájékoztatás a szenátusi tagok körében folytatott felméréssel kapcsolatban

*Kezelt adatok köre:* az Ön neve és e-mail címe.

*Az adatok forrása*: az Önt foglalkoztató felsőoktatási intézmény honlapjáról elérhető telefonkönyv.

*Az adatkezelés célja:*a felsőoktatás átalakulásával és teljesítményének változásával kapcsolatos OTKA kutatási projekt (Kutatás) keretében felkérés kérdőív kitöltésre.

*Az adatkezelés jogalapja:*

* az Budapesti Corvinus Egyetemnek (Egyetem) a GDPR 6. cikk (1) bekezdés f) pontja szerinti jogos érdeke, melyet alátámaszt az, hogy a kutatás célja annak vizsgálata, hogy a felsőoktatásban 2019-ben kezdődő, és jelenleg is tartó modellváltási folyamatban hogyan változik meg az érintett intézmények kormányzási és irányítási rendszere (összehasonlítva más állami, magán és egyházi intézményekkel), az oktatók és munkatársak foglalkoztatási viszonya, és mindennek milyen hatása van az egyetemek működésére, továbbá
* az a körülmény, hogy az Önt foglalkoztató felsőoktatási intézmény is érintett a modellváltásban, vagy az Önt foglalkoztató felsőoktatási intézmény a kontroll csoport tagja, és végül az, hogy
* az Ön elérhetőségi adatai a honlapon nyilvánosak.

*Az adatkezelés időtartama:* a kutatás időtartamához igazodik, ugyanakkor Ön jogosult bármikor tiltakozni az adatai kezelése ellen, mely értelemszerűen azt is jelenti, hogy a továbbiakban Önt nem keressük meg kérdőív kitöltésével kapcsolatban.

*Adatfeldolgozó*: Az Egyetem a Kutatás lebonyolításába több személyt is bevont, akik az Egyetemmel a GDPR 28. cikke szerinti adatfeldolgozóként szerződtek. A bevont személyek azonosak a kutatócsoport tagjaival, akiknek aktuális lstáját a kutatási projekt honlapján lehet megtalálni.

*Adatvédelmi tisztviselő*: Az Egyetem tisztviselője dr. Locsmándi Balázs ([adatvedelem@uni-corvinus.hu](mailto:adatvedelem@uni-corvinus.hu)).

*Érintetti jogok*: Az Önt megillető jogok részletes leírását a GDPR ([L\_2016119HU.01000101.xml (europa.eu)](https://eur-lex.europa.eu/legal-content/HU/TXT/HTML/?uri=CELEX:32016R0679)) III. fejezete rögzíti. Ön jogosult az adatok kezelése ellen tiltakozni, az adatok törlését, helyesbítését és korlátozását kérni. Ön jogosult az Egyetemtől tájékoztatás kérni az Önt érintő adatkezelésről, továbbá hozzáférést kérni az Önről kezelt adatokhoz.

*Felügyeleti hatóság*: Az adatkezeléssel kapcsolatos panaszával az adatvédelmi tisztviselő mellett a Nemzeti Adatvédelmi és Információszabadság Hatósághoz is fordulhat ([A Hatóságról - Nemzeti Adatvédelmi és Információszabadság Hatóság (naih.hu)](https://naih.hu/)).